اینڈ بلائٹن

اینڈ بلائٹن 
ایک معروف برطانوی مصنفہ تھیں، جنھوں نے بچوں کے لیے متعدد مقبول کہانیاں، نظمیں، ڈرامے اور دیگر کتابیں تحریر کیں۔ ان کی پیدائش 11 اگست 1897ء کو انگلستان میں ہوئی اور 28 نومبر 1968ء کو ان کا انتقال ہوا۔ اینڈ بلائٹن کی کتابوں کی مجموعی فروخت 600 ملین سے زائد ہے اور ان کی تصانیف کا 90 زبانوں میں ترجمہ کیا جا چکا ہے۔

اینڈ بلائٹن نے اپنے ادبی کیریئر کا آغاز 1922ء میں اپنی پہلی کتاب "چائلڈ وِسپرز" سے کیا، جو 24 صفحات پر مشتمل نظموں کا مجموعہ تھا۔ ان کی مشہور سیریز میں "ناڈی"، "دی فیمس فائیو"، "دی سیکرٹ سیون"، "مالوری ٹاورز" اور "دی فار اوے ٹری" شامل ہیں۔ انھوں نے بچوں کے لیے متعدد سیریز اور ناول لکھے، جو نہ صرف برطانیہ بلکہ پوری دنیا میں مقبول ہوئے۔ اینڈ بلائٹنکی کہانیاں تخیل، مہم جوئی اور معصومیت سے بھرپور ہوتی ہیں، جو بچوں کو ایک نئی دنیا میں لے جاتی ہیں۔

اپنی تحریری تکنیک کے بارے میں، بلائٹننے بتایا کہ وہ بغیر کسی پیشگی منصوبہ بندی کے لکھتی تھیں اور ان کی کہانیاں ان کے لاشعور سے ابھرتی تھیں۔ وہ روزانہ 6,000 سے 10,000 الفاظ تحریر کرتی تھیں اور ان کا ماننا تھا کہ سرخ رنگ ان کی ذہنی تحریک کا باعث بنتا ہے۔

اینڈ بلائٹن کی کہانیاں بچوں کی مہم جوئی، دوستی اور اخلاقی اقدار پر مرکوز ہوتی تھیں۔ ان کی تحریریں آج بھی بچوں اور بڑوں میں یکساں مقبول ہیں اور ان کی کتابیں دنیا بھر میں بچوں کے ادب کا اہم حصہ سمجھی جاتی ہیں۔
اینڈ بلائٹن کا اندازِ تحریر بہت ہی سادہ، پرکشش اور بچوں کے لیے موزوں ہوتا ہے۔ ان کی کہانیوں میں عام طور پر مہم جوئی، راز، دوستی اور خوشی کے موضوعات شامل ہوتے ہیں۔ ان کے کردار بہت ہی معصوم اور دلچسپ ہوتے ہیں، جو بچوں کو اپنی طرف متوجہ کرتے ہیں۔

 اینڈ بلائٹن کی مشہور سیریز اور ناول 
اینڈ بلائٹننے بچوں کے لیے کئی مشہور سیریز اور ناول لکھے ہیں، جن میں سے چند یہ ہیں:
 فیمس فائیو (Famous Five)
 سیکرٹ سیون (Secret Seven)
 دی فاراوے ٹری (The Faraway Tree)
 نینا دی نیس (Noddy)
 دی ایڈونچر سیریز (The Adventure Series)
 دی ملسٹری سیریز (The Mystery Series)

یہ سیریز اور ناول دنیا بھر میں بہت مقبول ہوئے اور ان کے تراجم متعدد زبانوں میں کیے گئے، جن میں اردو بھی شامل ہے۔

 مزید دیکھیے 
 سب سے زیادہ فروخت ہونے والے فکشن مصنفین کی فہرست

 حوالہ جات 


زمرہ:1897ء کی پیدائشیں
زمرہ:1968ء کی وفیات
زمرہ:انگریز پر اسرار مصنفات
زمرہ:انگریز خواتین ناول نگار
زمرہ:بچوں کے انگریز مصنفین
زمرہ:بیسویں صدی کی انگریز مصنفات
زمرہ:بیسویں صدی کے انگریز ناول نگار
زمرہ:انگریز ایل جی بی ٹی کیو مصنفین
زمرہ:لندن کے مصنفین
زمرہ:خواتین ناول نگار
زمرہ:برطانوی ایل جی بی ٹی کیو مصنفین
زمرہ:انگریزی زبان کے مصنفین
زمرہ:انگریز افسانچہ نگار
زمرہ:الزائمر کے مرض میں مبتلا شخصیات
زمرہ:خواتین
زمرہ:برطانوی شخصیات
زمرہ:انگریز شخصیات
زمرہ:افسانے
زمرہ:بیسویں صدی کا ادب
زمرہ:انگریزی ادب
زمرہ:برطانوی ادب
زمرہ:ناول
زمرہ:بیسویں صدی کے مصنفین
زمرہ:برطانوی مصنفین